section_heading: Grob Romanovih
paragraph_text: Konačno je 1991. nađena masovna grobnica carske obitelji Romanov i njihovih sluga. Ekshumacija je izvršena u šumi izvan Jekaterinburga. Grobnica je bila nađena čitavo desetljeće ranije, ali oni koji su otkrili čuvali su tajnu da komunisti ne bi saznali za njihovo otkriće. Kada je grobnica otvorena umjesto 11 kostura grobnica je sadržavala samo devet kostura. Očekivalo se da su tu sahranjeni car, carica Aleksandra, carević Aleksej, četiri velike kneginje, doktor Jevgenij Botkin i 3 sluge). U grobnici su nedostajali Aleksej i prema forenzičaru Williamu Mapleu Anastasija. Ruski znanstvenici su vjerovali da nedostaje velika kneginja Marija. Rusi su identificirali Anastasiju u grobu koristeći računalni program, kojim su analizirali fotografije i lubanje. Američki znanstvenici su njihove procjene smatrali neegzaktnim.